ཏིན་ཞའོ་ཕེང་གི་རྗེས་སུ་རྒྱ་ནག་ཆེས་མཐོའི་དབང་ཆའི་རིམ་པར་འཇོན་ཐང་ཅན་གྱི་ཆབ་སྲིད་མི་སྣ་མེད་པའི་གནས་སྟངས་ཤར་ནས།ཐུན་མོང་འགོ་ཁྲིད་ལམ་ལུགས་དེ་ཆེས་མཐོའི་དབང་ཆ་འཁོར་རྒྱུགས་ཀྱི་མ་དཔེ་རུ་གྱུར།དེ་བས་ན།རུལ་སུངས་ལ་རྒོལ་རྡུང་དེ་དབང་ཆ་འཐབ་རྩོད་ཀྱི་ལག་ཆ་གསར་བ་རུ་གྱུར་བ་མ་ཟད།རུལ་སུངས་ལ་རྒོལ་རྡུང་གི་དར་ཆ་དགུང་ལ་འཕྱར་ནས་རང་རང་གི་དགྲ་ཡ་འགྲན་ཡ་སོགས་ལ་འཁོན་ལན་ལེན་པ་དང་ཕམ་པར་རྒྱག་རྒྱུའི་གོ་སྐབས་ཤིག་ཏུའང་གྱུར་ཡོད།དེ་འདྲའི་རྣམ་པའི་ཆ་ཡི་བྱེད་སྟངས་ལ་ཆབ་སྲིད་ཀྱི་ཆ་ནས་དྲང་བདེན་གྱི་རང་བཞིན་ལྡན་ཞིང་།དམངས་ཁྲོད་དུ་རྒྱབ་སྐྱོར་ཡང་རེག་ཡོད།